CELEX: 62021CB0316
Language: el
Date: 2021-10-06 00:00:00
Title: Υπόθεση C-316/21: Διάταξη του Δικαστηρίου (ένατο τμήμα) της 6ης Οκτωβρίου 2021 [αίτηση του Raad van State (Βέλγιο) για την έκδοση προδικαστικής αποφάσεως] — Monument Vandekerckhove NV κατά Stad Gent (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 2014/24/ΕE – Πρόοδος της διαδικασίας – Επιλογή των συμμετεχόντων και ανάθεση των συμβάσεων – Άρθρο 63 – Προσφέρων στηριζόμενος στις ικανότητες άλλου φορέα για την εκπλήρωση των απαιτήσεων της αναθέτουσας αρχής – Ο φορέας στις ικανότητες του οποίου προτίθεται να στηριχθεί ο προσφέρων δεν πληροί τις προϋποθέσεις σχετικά με την τεχνική και επαγγελματική ικανότητα του προσφέροντος – Είναι υποχρεωτικό να επιτραπεί στον προσφέροντα αυτόν να αντικαταστήσει τον εν λόγω φορέα – Αρχή της αναλογικότητας)

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/5
            
         
      Διάταξη του Δικαστηρίου (ένατο τμήμα) της 6ης Οκτωβρίου 2021 [αίτηση του Raad van State (Βέλγιο) για την έκδοση προδικαστικής αποφάσεως] — Monument Vandekerckhove NV κατά Stad Gent
      (Υπόθεση C-316/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Οδηγία 2014/24/ΕE - Πρόοδος της διαδικασίας - Επιλογή των συμμετεχόντων και ανάθεση των συμβάσεων - Άρθρο 63 - Προσφέρων στηριζόμενος στις ικανότητες άλλου φορέα για την εκπλήρωση των απαιτήσεων της αναθέτουσας αρχής - Ο φορέας στις ικανότητες του οποίου προτίθεται να στηριχθεί ο προσφέρων δεν πληροί τις προϋποθέσεις σχετικά με την τεχνική και επαγγελματική ικανότητα του προσφέροντος - Είναι υποχρεωτικό να επιτραπεί στον προσφέροντα αυτόν να αντικαταστήσει τον εν λόγω φορέα - Αρχή της αναλογικότητας)
      (2022/C 64/06)
      Γλώσσα διαδικασίας: η ολλανδική
      
         Αιτούν δικαστήριο
      
      Raad van State
      
         Διάδικοι στην υπόθεση της κύριας δίκης
      
      Monument Vandekerckhove NV
      
         κατά
      
      Stad Gent
      
         παρισταμένων των: Denys NV, Aelterman BVBA
      
         Διατακτικό
      
      Το άρθρο 63, παράγραφος 1, δεύτερο εδάφιο, της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις διαδικασίες σύναψης δημοσίων συμβάσεων και την κατάργηση της οδηγίας 2004/18/ΕΚ, σε συνδυασμό με τις αρχές της ίσης μεταχείρισης, της απαγόρευσης των διακρίσεων και της αναλογικότητας, όπως αυτές καθιερώνονται στο άρθρο 18, παράγραφος 1, της εν λόγω οδηγίας, έχει την έννοια ότι η αναθέτουσα αρχή, όταν διαπιστώνει ότι ο φορέας στις ικανότητες του οποίου προτίθεται να στηριχθεί ένας οικονομικός φορέας δεν πληροί τα κριτήρια επιλογής, οφείλει να ζητήσει από τον οικονομικό φορέα να αντικαταστήσει τον φορέα αυτόν, εάν o εν λόγω οικονομικός φορέας δεν επιθυμεί να αποκλειστεί από τη διαδικασία σύναψης της σχετικής δημόσιας σύμβασης.
      
         (1)  ΕΕ C 320 της 9.8.2021.